Doel Sumbang

Wachyoe Affandi leuwih dipikawanoh Doél Sumbang () nyaéta saurang panyanyi sakaligus panyipta lolobana lagu pop Sunda.Doel Sumbang (Dicatat tanggal 11 ONovember 2011) Doel mangrupa salah saurang penyanyi pop Sunda ti Bandung anu kawentar ti taun 1980.  Doél anu kawentar ku lagu-laguna anu nyelenéh. Sosok dalang jadi gambaran diri manéhna ku sabab Doél lahir di kulawarga santri.  Bapana anu kawentar jadi tukang dakwah anu sok disebut Abah Kabayan. Abah Kabayan nyaéta salah sahiji mubalig di Bandung, anu ayeuna sok ngeusian acara kaislaman di salah sahiji stasion radio swasta di Bandung. Ditilik tina atikanana ti mimiti SD anu sakolana di SD Bandung, SMPN 9, Bandung tuluy SMA di BPI. Doél diajar téater ti Remmy Sylado ti mimiti SMP di Bandung.

Handoko Kusumo, produser anu ngarékam lagu-lagu Doél Sumbang, anjeunna anu méré lalandihan Doel Sumbang, harti sumbang di dieu lain sora anu pales atawa goréng tapi sumbang di dieu maksudna sarat kritik sosial, tapi aya anggapan séjén anu ngahartikeun sumbang téh nyaéta ku sabab Doel Sumbang jalmana soméah jeung bageur ka batur osok nulungan jalma lain saperti lagu-lagu hasil réka mana duitna sok disumbangkeun kana kapentingan sosial saperti nyumbang ka masjid, budak yatim jrrd.  Lain ngan saukur di tingkat nasional Doel dipikawano ku jalan lagu-lagu Sunda diantarana Bulan Bisa Ngomong, Bulan Batu Hiu jeung Pangandaran.Rosidi,Ajip.(2003).Apa Sipa Orang Sunda.Kiblat: Bandung. Dina taun 1990-an Doél jadi payanyi Sunda, tapi dina taun 2001 Doél balik deui kana jinis lagu nu saméméhna. Tuluy anjeunna ngaluarkeun album anyar anu judulna Aku Ingin Putus, anu gawé bareng jeung Hary Roesli balukarna lagu anu dihasilkeun jadi pacampur antara pop, orkestra, dangdut, rock and roll jsb.

Catetan

Kategori:Inohong Sunda
Kategori:Panyanyi Indonésia
Kategori:Inohong ti Bandung
Kategori:Musisi